Diari Oficial de la Generalitat Valenciana


Sumari del DOGV 3537, del 07-07-1999 (1999/5862)

Notificació de la Resolució de 9 d'abril de 1999, del director general d'Obres Públiques, per la qual declara l'estat d'abandó de l'embarcació Emma.
----------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5862


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 9 d'abril de 1999, del director general d'Obres Públiques, per la qual declara l'estat d'abandó de l'embarcació Emma. [1999/F5862]
  
No havent pogut notificar a la mercantil Barnacle Bill, SA, en l'últim domicili conegut per aquesta administració, la Resolució de data 9 d'abril de 1999, del director general d'Obres Públiques, per la qual es declara l'estat d'abandó de l'embarcació Emma, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
"De conformitat amb allò que s'ha disposat en l'article 107 de la Llei de Ports de l'Estat i de la Marina Mercant, i fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, aquesta Direcció General acordà, en Resolució de data 29 de juliol de 1996:
  
"Ordenar a la mercantil Bernacle Bill, SA, en la persona del seu legal representant, la reparació i el trasllat fora del port de Dénia de l'embarcació citada, en el termini de 15 dies, amb advertència que, en cas d'incompliment per part d'aquest, es procedirà a l'execució subsidiària per l'administració, i a costa de l'executat, d'acord amb allò que s'ha establit en l'article 107.2 de la Llei de Ports de l'Estat i de la Marina Mercant, i dels articles del 95 al 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aniran a càrrec del propietari tant les despeses ocasionades per l'embarcació Emma fins a la data com les generades per les operacions mencionades."
  
Havent sigut tornades dues cartes amb justificant de recepció dirigides a la mercantil Bernacle Bill, SA, en dates 8 i 29 de setembre, respectivament, la resolució ha sigut notificada per mitjà de la inserció de l'edicte en el Diari Oficial de la Generalitat Valenciana el 10 de novembre de 1998, i exposició durant 15 dies al tauler d'anuncis de l'Ajuntament de Dénia.
  
Transcorregut el termini concedit no s'ha donat compliment a l'ordre d'aquesta administració, i l'embarcació roman al port de Dénia en les mateixes condicions en què es trobava, i que presenta, com manifesten els informes de la Capitania Marítima, de data 24 de febrer de 1998, i del Servei d'Explotació de Ports de la Conselleria d'Obres Públiques, Urbanisme i Transports, d'1 de juliol de 1998, un estat general d'absoluta ruïna, i que s'han generat deutes que superen amb escreix el valor residual de l'embarcació denominada Emma.
  
Atés que, de conformitat amb allò que disposa la Llei 60/62, de 24 de desembre, de Règim d'Auxili, Salvament, Remolcs, Troballes i Extraccions Marítimes, en l'article 25, "l'extracció de coses afonades dins dels ports espanyols es regirà per la legislació de ports".
  
Atés que en l'article 107.2 de la Llei de Ports de l'Estat i de la Marina Mercant, aplicable pel principi de supletorietat regulat en l'article 149.3 de la Constitució, es disposa que l'incompliment de les ordres de l'Autoritat Portuària als titulars de vaixells afonats en les aigües d'un port faculta aquesta per a l'execució subsidiària i a costa d'aquells del rescat del vaixell.
  
Atés que l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat, "en aquest cas les administracions públiques realitzaran l'acte, per si o a través de les persones que determinen, a costa de l'obligat".
  
Fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
1. Declarar en estat d'abandó l'embarcació denominada Emma, atracada al port de Dénia, la titularitat de la qual consta la mercantil Bernacle Bill, SL.
  
2. Procedir a l'execució subsidiària de la Resolució de data 29 de juliol de 1998, d'aquesta Direcció General, pel que fa al trasllat fora del port de Dénia, en els termes de l'article 107.2 de la Llei de Ports de l'Estat i de la Marina Mercant, a l'efecte de la qual dispose:
  
Que el Servei d'Explotació i Conservació de Ports emeta un informe sobre l'estat actual i el valor estimat de l'embarcació Emma, i la procedència de traslladar la citada embarcació, i que, en aquest supòsit, propose l'emplaçament de destinació, els mitjans necessaris per a realitzar el trasllat i el cost econòmic de l'operació, i s'indicarà si, en aquest cas, es considera oportú procedir al desballestament.
  
3. Notificar la present esolució a la mercantil Bernacle Bill, SL, al domicili conegut d'aquesta, i si resulta fallida la notificació, en la forma disposada en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú."
  
Contra aquesta resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes a partir de l'endemà de la notificació d'aquesta, sense perjuí de la utilització per l'interessat de qualsevol altre recurs que s'estime oportú.